Pekan Olahraga Nasional XX, kaancengang PON XX, utawi PON Papua 2021 punika pacentokan olahraga nasional utama Pekan Olahraga Nasional, sané kamargiang ring Papua. Pekan Olahraga Nasional 2020 pacang kamargiang ring tanggal 2 Oktober ngantos 15 Oktober 2021. Istora Papua Bangkit dados genah utama pacentokan, ring irika wénten Stadion Lukas Énémbé sané manados genah utama upacara pambukaan miwah pamuputan acara. Pacentokan sadurungné pacang kamargiang warsa 2020, menawi kagingsirang nuju 2021 mapaiketan sareng Grubug agung COVID-19.

Pamilihan tuan umah 
Papua jayanti ngalawan Bali miwah Acéh antuk manados tuan umah PON XX/2020. Ngamolihang swara pinih akéh ring paitungan swara calon tuan umah Pekan Olahraga Nasional (PON) XX warsa 2020 antuk ngamolihang 66 swara ring Pasangkepan Anggota Ngawarsa Komité Olahraga Nasional Indonésia (KONI).

Genah pacentokan 

Genah utama pacentokan Pekan Olahraga Nasional 2021 punika Stadion Lukas Énémbé. Stadion puniki ngelah kapasitas 40.000 genah malinggih, ring dija genah mallinggih punika nganggén sistem asiki jadma asiki genah (single seat). Stadion puniki manados silih tunggil stadion antuk kapasitas pinih ageng ring Pasifik sané magenahin wawengkon jimbar nyané 13,7 héktar.

Kamatrian Pakaryan Umum miwah Paumahan Rakyat Républik Indonésia taler ngawangun papat genah olahraga, punika Aréna Akuatik,  Istana Olahraga (Istora) Papua Bangkit ring Wawengkon Olahraga Kampung Harapan, Distrik Sentani Timur, Aréna Krikét, miwah lapangan hoki jero miwah jaba ring Kampung Doyo Baru, Distrik Waibu. Kampung Harapan taler kajangkepin antuk fasilitas pandukung, rumasuk wisma atlet miwah lapangan latian.

Wénten papat kabupatén/kota sané dados genah panyelenggara PON 2021, punika Kota Jayapura, Kabupatén Jayapura, Kabupatén Mérauké, miwah Kabupatén Mimika.

Cabang olahraga 
Wénten 56 cabang olahraga pacang kamainang ring papat wawengkon punika Kota Jayapura, Kabupatén Jayapura, Kabupatén Mimika, miwah Kabupatén Mérauké. Puniki katetapang manutin Séwala Kaputusan KONI Nomor 100 Warsa 2019. Sadurungné, KONI Pusat nétapang akéh nyané 47 cabang olahraga sané pacang kamainang, menawi kaulihang manados akéh sadurungné, puniki 56, manutin kaprasidaan tuan umah panyelenggara. 10 cabang olahraga sané polih kaapus punika: balap sepeda, bridge, dansa, gateball, golf, petanque, ski air, soft tenis, tenis meja, miwah woodball. Sapunika olahraga éléktronik utawi éSports pacang kamainang, menawi manados cabang ékshibisi.

 Aerosport (dirgantara)
 
 
 
 
 
 Akuatik
 
 
 
 
 
 
 Angkat beban, angkat wesi, miwah binaraga
 
 
 
 
 Bisbol dan sofbol
 
 
 
 
 
  Bola basket 5×5
  Bola basket 3×3
 
 
  Ring jero (indoor)
  Pantai (bias)
 
 
 Dayung
 
 
 
 
 
  Hoki jaba
  Hoki jero
 
 
 
 
 
 
 
 
 
 
 
 
 Kolam
 Pasih
 
  Aerobik
  Artistik
  Ritmik
 Sépakbola miwah futsal

Olahraga ékshibisi 

 Esports: Free Fire, PES 2021, Mobile Legends, PUBG Mobile, Lokapala
 Hapkido
 Kickboxing

Pamilet 
Akéh nyané 34 propinsi dados pamilet ring Pekan Olahraga Nasional 2021.

</div>

Pamasaran

Logo 
Gubernur Papua Lukas Énémbé ngawedar logo miwah maskot PON 2020 kasarengin antuk presmian kantor DPR Papua ring tanggal 1 Agustus 2019.

Konsep dasar logo PON 2020 nganggén Stadion Papua Bangkit/Lukas Énémbé sané dados parlambang kamegahan ring widang olahrga krama Papua. Ring ajenh stadion punika, kagambarang 3 segitiga sané ngacihnain Papua wénten akéh gunung miwah kasuksmain manados kasugihan wit daya palemahan sané akéh. Taler wénten bunderan mawarna bang, kuning, miwah ijo pinaka logo PON taler parlambang prestasi, sportivitas, miwah solidaritas.

Slogan 
Slogan ring PON XX Papua punika Torang Bisa!, sané manados paseed khas Papua. Torang Bisa! pinaka lengkara ring basa Melayu Papua sané maartos "kita bisa".

Maskot 
Maskot PON XX Papua pinaka kalih buron khas Papua, punika siung welang taru sané kaaranin Kangpo, miwah manuk déwata sané kaaranin Drawa. Aran "Drawa" sadurungné polih kaanggé manados aran maskot Pesta Olahraga Asia 2018 ring Jakarta miwah Palembang, menawi kagentosin mawinan akéh sané tan seneng.

Maskot Kangpo nganggén rumbai ring sirah miwah bancang manados parlambang kuaca kaagungan asal Papua, sané kajangkepin antuk ukiran ring sabuk nyané. Kangpo taler kajangkepin antuk ikon Pagunungan Jayawijaya sané kagenahang ring sisi ajeng mahkota. Maskot liyanan, Drawa, talér ngelah mahkota miwah rumbai. Ring dada taler kajangkepin antuk tali bang putih, taler warna kudrang ring awak nyané manados parlambang kaangetan, pasawitraan, miwah tresna asih. Warna kuning ngawakilin warna cendrawasih parlambang seed miwah kaliangan. Akéh kampid, ikuh, miwah jeriji ring makadua batis Drawa ngaciriyang dudonan asli pambukaan PON 2020, punika 20 Oktober 2020, pukul 20.00 WIT.

Gending resmi 
Gending resmi PON XX Papua kawedar ring tanggal 11 Séptémber 2021 antuk murda "Torang Bisa". Gending puniki karipta olih Hebat Fatahillah, kagendingang olih Vien Mangku, miwag rapper Qibah Mansawan. Gending punika nyaritayang indik Papua manados tuan umah. Gending “Torang Bisa” ngambarang seed krama Papua nyambutin makasami kontingén sané pacang rauh.

Cingak taler 
 Pekan Paralimpiade Nasional 2021

Katerangan

Pustaka

Pranala jaba 
  

 
2021